NARIADENIE VLÁDY
Slovenskej republiky

z ... novembra 2002,

ktorým sa mení a dopĺňa nariadenie vlády Slovenskej republiky č. 598/2001 Z. z., ktorým  sa vydáva colný sadzobník v znení neskorších predpisov

Vláda Slovenskej republiky podľa § 18 ods. 1 zákona č. 238/2001 Z. z. Colný zákon nariaďuje:
Čl. I

Nariadenie vlády Slovenskej republiky č. 598/2001 Z. z., ktorým  sa vydáva colný sadzobník v znení nariadenia vlády Slovenskej republiky č. 108/2002 Z. z., nariadenia vlády Slovenskej republiky č. 297/2002 Z. z. a nariadenia vlády Slovenskej republiky č. 574/2002 Z. z. sa mení a dopĺňa takto:
												
1.	V § 1  sa slová „č. 1, 2 a 5 až 11“ nahrádzajú slovami „č. 1, 2 a 5 až 12“.

2.	Za § 10a sa vkladá § 10b, ktorý znie:

„§ 10b

	Z dovážaného tovaru uvedeného v prílohe č. 12, ktorý je navrhnutý do colného režimu voľný obeh alebo do colného režimu aktívny zušľachťovací styk v systéme vrátenia, sa vymeriava clo podľa colných sadzieb uvedených v prílohe č. 12.“.

3.	Za prílohu č. 11 sa dopĺňa príloha č. 12, ktorá znie:

„Príloha č. 12 k nariadeniu vlády č. .../2002 Z. z.

Dočasná úprava colných sadzieb na dovoz dusičnanu amónneho, iného ako vo  vodnom roztoku

Číselné znaky	MJ	Colné sadzby	Platnosť do	
		všeob.	zmluv.		
1	2	3	4	5	
ex 3102 30 90	KGN	50	50	10. 6. 2003	
										
      Poznámka: ex 3102 30 90 – len dusičnan amónny, iný ako vo vodnom roztoku, s obsahom dusíka najmenej 34 % používaný v poľnohospodárstve ako hnojivo“.

Čl. II

	Toto nariadenie nadobúda účinnosť 22. novembra  2002.

Mikuláš Dzurinda
predseda vlády Slovenskej republiky